২০১৯ ক্রিকেট বিশ্বকাপ **উদ্বোধনী অনুষ্ঠান**টি কেন্দ্রীয় লন্ডনের ওয়েস্টমিন্‌স্টার শহরের বিখ্যাত রোড দ্য মলে অনুষ্ঠিত হয়।  আইসিসি জানায় যে, এবারের উদ্বোধনী অনুষ্ঠানটি *‘ক্রিকেট বিশ্বকাপের সর্বকালের সেরা উপভোগ্য শুরু হবে’*। অনুষ্ঠানে প্রায় ৪০০০ ভক্তের জন্য সরাসরি খেলা, সংগীত ও বিনোদন ছিল। লরিন ও রুডিমেন্টাল বিশ্বকাপের মূল অফিসিয়াল সংগীত *ষ্ট্যান্ড বাই* পারফরম্যান্স এর মধ্য দিয়ে অনুষ্ঠানের সমাপ্তি ঘটে।

মূল সংগীত
---------

১৭ মে ২০১৯ আইসিসি *স্ট্যান্ড বাই শিরোনামে বিশ্বকাপের অফিসিয়াল মূল গানটি অবমুক্ত করে। গানটি উপস্থাপন করে কানাডীয় উঠতি শিল্পী লরিন এবং যুক্তরাজ্য ভিত্তিক সংগীত ব্যান্ড দল রুডিমেন্টাল।*

উদ্বোধনী অনুষ্ঠান
-----------------

অনুষ্ঠানটি ক্রিকেটের কিংবদন্তিদের সহ বিশ্বব্যাপী বিভিন্ন সম্মানিত ব্যক্তি, সেলিব্রেটি ও পপ তারকাদের নিয়ে লন্ডনের বিশ্ববিখ্যাত সড়ক দ্য মলে উদ্বোধন করা হয়।

### উপস্থাপক

অনুষ্ঠানটির সার্বিক উপস্থাপনায় ছিল সাবেক ইংরেজ ক্রিকেটার অ্যান্ড্রু ফ্লিনটফ, ভারতীয় অভিনেত্রী ও উপস্থাপিকা শিবানী ডান্ডেকার এবং উপস্থাক পেডি ম্যাকগিনিস।

### অনুষ্ঠান

সর্বপ্রথম মঞ্চে সকল অংশগ্রহণকারী জাতীয় দলের অধিনায়কদেরকে পরিচয় করিয়ে দেয়া হয়। বিভিন্ন কিংবদন্তি ক্রিকেটার ও অন্যান্য সাবেক ক্রিকেটার এবং বিভিন্ন কুশলীদের সমন্বয়ে অংশগ্রহণকারী দশটি দেশের প্রতিনিধিত্ব করে রাস্তায় বিশ্বকাপের মতো করে একে অপরকে চ্যালেঞ্জ করে খেলায় মেতে উঠে।

আফগানিস্তানের মিরওয়াইজ আশরাফ এবং গীতিকার আরিয়ানা সাঈদ, শ্রীলঙ্কার মাহেলা জয়াবর্ধনে ও ক্রীড়াবিদ দামায়ান্তি ধর্শা, ওয়েস্টইন্ডিজের ভিভ রিচার্ডস জ্যামাইকান দৌড়বিদ যোহান ব্লেইক, বাংলাদেশের আব্দুর রাজ্জাক ও অভিনেত্রী জয়া আহসান, পাকিস্তানের আজহার আলী ও ২০১৪ নোবেল বিজয়ী মালালা ইউসুফজাই, অষ্ট্রেলিয়ার ব্রেট লি ও সাবেক টেনিস খেলোয়াড় প্যাট ক্যাশ, নিউজিল্যান্ডের জেমস ফ্রাঙ্কলিন এবং সাবেক রাগবী খেলোয়াড় সীন ফিট্‌জপ্যাট্রিক, দক্ষিণ আফ্রিকার জ্যাক ক্যালিস ও সাবেক ফুটবলার স্টিভেন পীনার, ভারতের অনিল কুম্বলে এবং অভিনেতা-পরিচালক ফারহান আখতার এবং ইংল্যান্ডের কেভিন পিটারসন ও টেলিভিশন ব্যক্তিত্ব ক্রিস হিউগেস হলেন সেই সকল ব্যক্তিত্ব যারা উক্ত দশ-দলের সেলিব্রেটি রাস্তার বিশ্বকাপে নিজ নিজ দেশকে উপস্থাপন করেন। 

### উপসংহার

ঘণ্টা ব্যাপী চলতে থাকা অনুষ্ঠানটি সমাপ্ত হয় লরিন ও রুডিমেন্টাল সরাসরি *Stand by* মূল গানটি পরিবেশনের মাধ্যমে, সেই সাথে বিশ্বকাপের ট্রফিটি বাকিংহাম প্রসাদে আনার সময় এক অবিস্মরণীয় মুহূর্ত তৈরী হয়।

বিতর্ক
------

৬০ সেকেন্ডের উক্ত সেলিব্রেটি রাস্তার বিশ্বকাপে সাবেক ক্রিকেটার অনিল কুম্বলে ও বলিউড অভিনেতা-পরিচালক ফারহান আখতার ভারতের হয়ে ১৯ রান সংগ্রহ করে, যা ছিল সকল জাতির মধ্যে সবচেয়ে কম। অপর দিকে নোবেল পুরস্কার বিজয়ী মালালা ইউসুফজাই ও আজহার আলী মিলে তুলে ৩৮ রান, যা কিনা ভারতের দ্বিগুন।

খেলার পর শিবানী ডান্ডেকার তাকে তার দলের পারফরম্যান্স সম্বন্ধে জিজ্ঞাসা করলে উত্তরে বলেন, "আমরা সপ্তম, সে হিসাবে ঠিক আছে, কিন্তু এখানে আমরা ভারতের মত সর্ব শেষ স্থানে নয়। এতে অনেকেই টুইটারে "ভারতের প্রতি ঘৃণামূলক" হিসাবে উল্লেখ করেন।

তথ্যসূত্র
---------

1. ↑  "A royal party opens Cricket World Cup on the Mall ahead of today's opening match"। *International Cricket Council*। সংগ্রহের তারিখ ৩১ মে ২০১৯।
2. ↑  "ICC Cricket World Cup 2019 Opening Ceremony Highlights: Team captains meet the Queen as opening party concludes- Firstcricket News, Firstpost"। *FirstCricket*। সংগ্রহের তারিখ ২০১৯-০৫-২৯।
3. ↑  "'Stand By' - the Official #CWC19 Song by Loryn & Rudimental released!"। *ICC*। সংগ্রহের তারিখ ১৭ মে ২০১৯।
4. ↑  "LORYN and Rudimental star in 'Stand By', theme song for ICC World Cup 2019"। *Business-Standard*। সংগ্রহের তারিখ ১৭ মে ২০১৯।
5. ↑  "ICC releases official theme song, 'Stand By' for World Cup 2019"। *Dhaka Tribune*। সংগ্রহের তারিখ ১৭ মে ২০১৯।
6. 1 2  "A royal party opens Cricket World Cup on the Mall ahead of today's opening match"। *Cricket World Cup-ICC*। ২৯ মে ২০১৯। ৩০ মে ২০১৯ তারিখে মূল থেকে আর্কাইভ করা। সংগ্রহের তারিখ ৫ জুন ২০১৯।
7. ↑  "Why Malala Yousufzai Couldn't Stop Herself From Trolling India at World Cup Opening Ceremony"। *News 18*। ৩০ মে ২০১৯।

| * দে
* স
ইংল্যান্ড ওয়েলস ২০১৯ ক্রিকেট বিশ্বকাপ  |
| --- |
| দল | 
* আফগানিস্তান
* অস্ট্রেলিয়া
* বাংলাদেশ
* ইংল্যান্ড
* ভারত
* নিউজিল্যান্ড
* পাকিস্তান
* দক্ষিণ আফ্রিকা
* শ্রীলঙ্কা
* ওয়েস্ট ইন্ডিজ

 |
| বাছাই পর্ব | 
* বাছাইপর্ব
	+ বিশ্ব ক্রিকেট লিগ চ্যাম্পিয়নশিপ
	+ বিশ্ব ক্রিকেট লিগ ২য় বিভাগ

 |
| স্তর | 
* গ্রুপ পর্ব
* নক-আউট পর্ব
* ফাইনাল

 |
| মাঠ | 
* লর্ডস
* দি ওভাল
* ওল্ড ট্রাফোর্ড
* ট্রেন্ট ব্রিজ
* হেডিংলি
* এজবাস্টন
* রিভারসাইড
* সোফিয়া গার্ডেন্‌স
* রোজ বোল
* ব্রিস্টল
* টানটন

 |
| সাধারণ তথ্যাবলী | 
* উদ্বোধনী অনুষ্ঠান
* বাছাইপর্ব
* দল
* পরিসংখ্যান
* কর্মকর্তা
* মাঠ
* প্রস্তুতিমূলক খেলা

 |